Κριστίνα Νεάγκου

Η **Kριστίνα Τζορτζιάνα Νεάγκου** (γεννηθείσα την 26 Αυγούστου 1988) είναι μια Ρουμάνα επαγγελματίας χειροσφαιρίστρια που παίζει αριστερά πίσω στην ομάδα CSM Βουκουρέστι και στη Ρουμανική εθνική ομάδα.

Για πολλούς είναι η καλύτερη παίκτρια παγκοσμίως, έχει αξιολογηθεί από πολλούς στο χώρο του αθλήματος ως η μεγαλύτερη όλων των εποχών, και είναι η μοναδική χειροσφαιρίστρια στην ιστορία του αθλήματος που έχει τιμηθεί 4 φορές με το Βραβείο της Διεθνούς Ομοσπονδίας Χειροσφαίρισης (IHF) για τον Παγκόσμιο Παίκτη της Χρονιάς (τα έτη 2010, 2015, 2016 και 2018). Επίσης έχει βραβευτεί από την Ευρωπαϊκή Ομοσπονδία Χειροσφαίρισης (EHF) ως η Παίκτρια της Χρονιάς για τα έτη 2017 και 2018. Η ομάδα της αναδείχθηκε κορυφαία στο ΕΟΧ Τσάμπιονς Λιγκ γυναικών τα πρόσφατα 4 έτη (2015, 2016, 2017 και 2018).

Η Νεάγκου είναι η κορυφαία σκόρερ όλων των εποχών στο Ευρωπαϊκό Πρωτάθλημα με 237 γκολ ως τώρα. Τον Δεκέμβριο 2015 έλαβε τα βραβεία Κορυφαίου Σκόρερ και Πολυτιμότερου Παίκτη της Χρονιάς του Παγκόσμιου Πρωταθλήματος. Επίσης τερμάτισε ως η κορυφαία σκόρερ της ΕΟΧ Τσάμπιονς Λιγκ Γυναικών τις περιόδους 2014-15 και 2017-18.

Το 2017 της απονεμήθηκε το βραβείο του *Cetățean de onoare* («Επίτιμη δημότισσα») της πόλης του Βουκουρεστίου.

## Παιδική ηλικία
Η Κριστίνα Νεάγκου είναι η κόρη των Βασιλίτσα και Κονσταντίν Νεάγκου. Γεννήθηκε στο Βουκουρέστι της Ρουμανίας και μεγάλωσε στη Τζέντσα, μια περιοχή του Βουκουρεστίου. Έχει δύο μεγαλύτερες αδερφές. Η Μαρία Κόβατσι, μια προπονήτρια του τοπικού γυμνασίου, την εισήγαγε στο χώρο της χειροσφαίρισης όταν ήταν 12 ετών.

## Επαγγελματική σταδιοδρομία

### Τραυματισμός
Την περίοδο 2010-11 ο χόνδρος του δεξιού ώμου της υπέστη ζημιά. Την 10η Οκτωβρίου 2012 η Νεάγκου επέστρεψε στο άθλημα με την Ρουμανική Γυναικεία Ομάδα Χειροσφαίρισης, κατόπιν θεραπείας του τραύματος 605 ημερών στις Ηνωμένες Πολιτείες.

Τον Ιανουάριο 2013 κατά τη διάρκεια μιας συνεδρίας προπόνησης τραυματίστηκε σοβαρά και πάλι. Η Νεάγκου υποβλήθηκε σε χειρουργική επέμβαση στο αριστερό γόνατο για ρήξη των χιαστών συνδέσμων, μετά την οποία έμεινε εκτός γηπέδου για 6 μήνες.

### Επάνοδος & μετά
Μετά από σχεδόν δυόμισι χρόνια τραυματισμών η Νεάγκου έφτασε και πάλι στην τελική φάση του Τσάμπιονς Λιγκ, αυτή τη φορά το 2014 με την ομάδα Budućnost του Μαυροβουνίου.

Την 21η Δεκεμβρίου 2014 τιμήθηκε ως η καλύτερη παίκτρια αριστερά πίσω του Ευρωπαϊκού Πρωταθλήματος 2014. Ήταν επίσης κορυφαία σκόρερ (2η) του τουρνουά.

Μετά από την εξαιρετική σεζόν 2013-14 προτάθηκε και πάλι για Παγκόσμια Παίκτρια της Χρονιάς του IHF, αλλά αυτή τη φορά έχασε από την Εντουάρντα Αμορίμ και βρέθηκε στη δεύτερη θέση με το 25,8% των ψήφων.

Η Νεάγκου κέρδισε το πρώτο της τρόπαιο του Τσάμπιον Λιγκ το 2015 μετά από μια εξαιρετική σεζόν, φτάνοντας στην κορυφαία θέση της κατάταξης των σκόρερ μαζί με την Αντρέα Πένεζιτς και έχοντας ψηφιστεί ως η καλύτερη αριστερά πίσω παίκτρια του διαγωνισμού.

Τιμήθηκε ως η Πολυτιμότερη Παίκτρια του Παγκόσμιου Πρωταθλήματος Χειροσφαίρισης στη Δανία (2015), όπου σκόραρε 63 γκολ – και ήταν η κορυφαία σκόρερ του αγώνα.

Η Νεάγκου έφτασε στο τελικό στάδιο του Τσάμπιονς Λιγκ, τρεις φορές (τα έτη 2010, 2014 και 2015). Ήταν μέλος της Ομάδας Αστέρων του Ευρωπαϊκού Πρωταθλήματος για τρία έτη (τα 2010, 2014 και 2016). Έλαβε το χάλκινο μετάλλιο στο Ευρωπαϊκό Πρωτάθλημα 2010, και ήταν επίσης η κορυφαία σκόρερ του διαγωνισμού με τα περισσότερα ασίστ.

Στο Ευρωπαϊκό Πρωτάθλημα 2018 τραυματίστηκε σοβαρά και πάλι στον τελευταίο γύρο του αγώνα με την Ουγγαρία, ενώ βρισκόταν κοντά στην θέση του κορυφαίου σκόρερ. Υπέστη ρήξη του προσθίου χιαστού συνδέσμου στο δεξί γόνατο και έμεινε εκτός γηπέδου για τουλάχιστον έξι μήνες.

## Προσωπική ζωή
Η Νεάγκου αγαπά το ποδόσφαιρο, είναι οπαδός της τοπικής ομάδας Στεάουα Βουκουρέστι και παρακολουθεί τους αγώνες τους στο Εθνικό στάδιο του Βουκουρεστίου.

## Επιτεύγματα

### Εθνικά

* **Ρουμανικό Εθνικό Πρωτάθλημα**:
** *Νικήτρια: *2009, 2010, 2011, 2012, 2013, 2018
** *Αργυρό Μετάλλιο: *2007, 2008
* **Ρουμανικό Κύπελλο**:
** *Νικήτρια: *2011, το 2018
** *Φιναλίστ: *2007
* **Ρουμανική Σούπερ Κύπελλο**:
** *Νικήτρια: *2011, 2017
** *Φιναλίστ: *2007*,* το 2018
* **Πρωτάθλημα Μαυροβουνίου**:
** *Νικήτρια: *2014, 2015, 2016, 2017
* **Κύπελλο Μαυροβουνίου**:
** *Νικήτρια: *2014, 2015, 2016, 2017

### Διεθνή

* **[[ΕΟΧ Τσάμπιονς Λιγκ Γυναικών]]**:
** *Νικήτρια*: 2015
** *Φιναλίστ*: 2010, 2014
** *Τρίτη θέση*: 2009, 2012, 2013, 2018
* **[[Κύπελλο κυπελλούχων Ευρώπης χειροσφαίρισης γυναικών|Ευρωπαϊκό Κύπελλο Κυπελλούχων]]**:
** *Φιναλίστ*: 2008
* **[[Παγκόσμιο πρωτάθλημα χειροσφαίρισης γυναικών|Παγκόσμιο Πρωτάθλημα]]**:
** *Χάλκινο Μετάλλιο*: 2015
* **[[Ευρωπαϊκό πρωτάθλημα χειροσφαίρισης γυναικών|Ευρωπαϊκό Πρωτάθλημα]]**:
** *Χάλκινο Μετάλλιο*: 2010
* **Παγκόσμιο Πρωτάθλημα Νεανίδων**:
** *Χάλκινο Μετάλλιο*: 2006
* **Ευρωπαϊκό Πρωτάθλημα Νεανίδων**:
** *Αργυρό Μετάλλιο*: 2005
* **Ευρωπαϊκό Πρωτάθλημα Εφήβων**:
** *Χάλκινο Μετάλλιο*: 2007

### Ατομικά

; IHF

* 4× IHF Παγκόσμια Παίκτρια της Χρονιάς: 2010, 2015, 2016, 2018
* IHF Παγκόσμια Νέα Παίκτρια της Χρονιάς: 2009
* Πολυτιμότερη Παίκτρια του Παγκόσμιου Πρωταθλήματος: 2015
* Κορυφαία Σκόρερ του Παγκόσμιου Πρωταθλήματος: 2015
* Αριστερά Πίσω Παίκτρια της Ομάδας Αστέρων του Παγκόσμιου Πρωταθλήματος: 2015
* Πολυτιμότερη Παίκτρια του Παγκόσμιου Πρωταθλήματος Νεανίδων: 2006

; EHF

* 2× EHF Παίκτρια της Χρονιάς: 2017, 2018
* Ευρωπαϊκό Πρωτάθλημα -Κορυφαία Σκόρερ όλον των εποχών (237 γκολ)
* Ευρωπαϊκό Πρωτάθλημα – Κορυφαία Σκόρερ: 2010
* Ευρωπαϊκό Πρωτάθλημα – Περισσότερα Ασίστ: 2010
* 3× Ευρωπαϊκό Πρωτάθλημα – Αριστερά Πίσω Παίκτρια της Ομάδας Αστέρων: 2010, 2014, 2016
* Ευρωπαϊκό Πρωτάθλημα Νέων – Πολυτιμότερη Παίκτρια: 2005
* Ευρωπαϊκό Πρωτάθλημα Εφήβων – Αριστερά Πίσω παίκτρια της Ομάδας Αστέρων: 2007
* 2× Τσάμπιονς Λιγκ – Κορυφαία Σκόρερ: 2015, 2018
* 4× Τσάμπιονς Λιγκ – Αριστερά πίσω παίκτρια της Ομάδας Αστέρων: 2015, 2016, 2017, 2018

; Εθνικά

* 6× Ρουμάνας Παίκτρια της Χρονιάς: 2009, 2010, 2015, 2016, 2017, 2018
* Ρουμάνα Αθλήτρια της Χρονιάς: 2015
* Επαρχία Μπρασόβ – Αθλήτρια της Χρονιάς: 2008
* 2× Liga Națională  – Καλύτερη Ρουμάνα Παίκτρια: 2017, 2018
* Φάιναλ Φορ Ρουμανικού Κυπέλλου – Πολυτιμότερη Παίκτρια 2018
* Prosport – Πολυτιμότερη Παίκτρια του Liga Națională: 2018
* Prosport – Αριστερά πίσω παίκτρια της Ομάδας Αστέρων του Λίγκα Națională: 2018

## Συλλογή φωτογραφιών

Αρχείο:20170613 Handball AUT-ROU 8886.jpg
Αρχείο:20170613 Ladies Handball AUT-ROU Stockerau DSC 5123.jpg
Αρχείο:Cristina Neagu-20151129 3.jpg
Αρχείο:Cristina Neagu-20151129.jpg


## Παραπομπές


## Εξωτερικοί σύνδεσμοι

*  
* 

Κατηγορία:Ρουμάνοι αθλητές